কাইলৈ অৰ্থাৎ দেওবাৰে প্ৰধানমন্ত্ৰী নৰেন্দ্ৰ মোদীয়ে ভাৰতীয় সেনাৰ হাতত আনুষ্ঠানিকভাবে অৰ্পণ কৰিব সম্পূৰ্ণ ঘৰুৱা প্ৰযুক্তিৰে সাজি উলিওৱা ১১৮ খন অৰ্জুন টেংক।
আজি প্ৰতিৰক্ষা দপ্তৰৰ এগৰাকী মুখপাত্ৰই এই সন্দৰ্ভত মন্তব্য কৰি কয় যে কাইলৈ চেন্নাইত অনুষ্ঠিত হ'বলগীয়া বিশেষ অনুষ্ঠান প্ৰধানমন্ত্ৰী মোদীয়ে উক্ত টেংক ভাৰতীয় সেনাৰ হাতত তুলি দিব।ভাৰতৰ প্ৰতিৰক্ষা গৱেষণা প্ৰতিষ্ঠানৰ মুৰব্বী সতীশ ৰেড্ডীয়ে প্ৰকাশ কৰা মতে আত্মনিৰ্ভৰ ভাৰতৰ সপোন সাকাৰ কৰাৰ বাবেই মোদীয়ে সেনা বাহিনীক এই টেংক প্ৰদান কৰিব ।
অৰ্জুন টেংক সাজি উলিওৱাৰ ক্ষেত্ৰত ভাৰত আন কোনো দেশৰ পৰা সহায় লোৱা নাই বুলিও তেওঁ মন্তব্য কৰে। উল্লেখ্য ভাৰতীয় সেনাৰ হাতত বৰ্তমান ১ হাজাৰ ১৯৩ খন টি-৯০ বা ভীষ্ম টেংক আছে।
